laion/Wikipedia-Exotic huggingface dataset:
ইছামতি নদী (দ্ব্যর্থতা নিরসন)

ইছামতি নদী দ্বারা সাধারণত নিচের নদীগুলোকে বোঝায়: ইছামতি নদী, বাংলাদেশ-ভারতের একটি আন্তঃসীমান্ত নদী। ইছামতি নদী (মানিকগঞ্জ), বাংলাদেশের উত্তর-কেন্দ্রীয় অঞ্চলের মানিকগঞ্জ জেলার একটি নদী। ইছামতি নদী (মুন্সীগঞ্জ) বা ইছামতি নদী (ঢাকা বিভাগ) বাংলাদেশের উত্তর-কেন্দ্রীয় অঞ্চলের ঢাকা, মুন্সীগঞ্জ জেলার ও নারায়ণগঞ্জ জেলার একটি নদী। ইছামতি নদী (শ্যামনগর) বাংলাদেশের সাতক্ষীরা জেলার শ্যামনগর উপজেলার নদী। ইছামতি নদী (পাবনা), বাংলাদেশের উত্তর-পশ্চিমাঞ্চলের পাবনা জেলার একটি নদী। ইছামতি নদী (দিনাজপুর), বাংলাদেশের উত্তর-পশ্চিমাঞ্চলের দিনাজপুর জেলার একটি নদী। ইছামতি নদী (রাঙ্গামাটি), বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার একটি নদী। ইছামতি নদী (বগুড়া), বাংলাদেশের উত্তর-পশ্চিমাঞ্চলের বগুড়া জেলার একটি নদী। ইছামতি নদী (বগুড়া-সিরাজগঞ্জ), বাংলাদেশের উত্তর-পশ্চিমাঞ্চলের বগুড়া ও সিরাজগঞ্জ জেলার একটি নদী। ইছামতি নদী (ছাতক), বাংলাদেশের পূর্ব- উত্তরাঞ্চলের সুনামগঞ্জ জেলার একটি নদী। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চিপসেট

কম্পিউটার ব্যবস্থায় একটি চিপসেট হল একটি সমন্বিত সার্কিটে বসানো একগুচ্ছ ইলেক্ট্রনিক উপাদান যা প্রসেসর, মেমোরি এবং পেরিফেরালের মধ্যে ডেটার প্রবাহ ব্যবস্থাপনা করে। এটি সাধারণত মাদারবোর্ডে পাওয়া যায়। চিপসেটগুলো বিশেষ প্রকারের মাইক্রোপ্রসেসরের সাথে কাজের উপযোগি করে তৈরী করা হয়, কারণ এটি প্রসেসরের সাথে অন্য যান্ত্রিক উপাদানগুলোর যোগাযোগ ঘটায়। সিস্টেমের পূর্ন কার্যক্ষমতার জন্য এটি বিশেষ ভূমিকা পালন করে। কম্পিউটার জগতে চিপসেট বলতে কোন মাদারবোর্ড বা এক্সপানসন কার্ডে বসানো এক বা একাধিক চিপকে বোঝানো হয়। ব্যক্তিগত কম্পিউটারে প্রথম চিপসেট ছিল এনইএটি চিপসেট যা তৈরি করে চিপস এবং টেকনোলজিস। এটি তৈরী করা হয় ইন্টেল ৮০২৮৬ সিপিইউর জন্য। ব্যবহৃত হয় আইবিএম পিসি এটি নামক ব্যক্তিগত কম্পিউটারে। ১৯৮০ এবং ৯০ দশকে ঘরের কম্পিউটার, গেম কনসোল এবং আর্কেড-গেম হার্ডওয়্যারসমূহে ব্যবহৃত চিপসেট বলতে বোঝানো হত কাষ্টম বা পরিবর্তিত অডিও এবং গ্রাফিক্স চিপকে বোঝাতে। উদাহরণসরূপ, কমোডর এমিগার আসল চিপসেট বা সেগার সিস্টেম ১৬ চিপসেট। চিপসেট দিয়ে প্রায়শই মাদারবোর্ডের নর্থব্রিজ এবং সাউথব্রিজে বসানো বিশেষ চিপের জোড়াকে নির্দেশ করা হয়। নর্থব্রিজ সিপিইউকে উচ্চ গতির যন্ত্রাংশের সাথে যুক্ত করে বিশেষ করে র‍্যাম এবং গ্রাফিক্স কন্ট্রোলার অন্যদিকে সাউথব্রিজ যুক্ত করে কম গতির পেরিফেরাল যেমন পিসিআই বাস বা আইএসএ বাস। আধুনিক চিপসেটগুলোর সাউথব্রিজে অন-চিপ পেরিফেরাল যুক্ত থাকে। এই সমন্বিত পেরিফেরালগুলো হল ইথারনেট, ইউএসবি এবং অডিও ইত্যাদি। মাদারবোর্ড এবং চিপসেট দুটো ভিন্ন ভিন্ন উৎপাদক থেকে তৈরি হয়ে আসে। ২০১৫ সাল অনুযায়ী এক্স৮৬ চিপসেট মাদারবোর্ড প্রস্তুতকারক হল এএমডি, ব্রডকম, ইন্টেল, এনভিডিয়া, সিস এবং ভায়া টেকনোলজিস (ভিআইএ)। এ্যাপল কম্পিউটার এবং ইউনিক্স ওয়ার্কস্টেশনগুলো আগে থেকেই কাষ্টম নকশার চিপসেট ব্যবহার করে আসছে। কিছু সার্ভার প্রস্তুতকারকরা তাদের পণ্যের জন্য কাষ্টম চিপসেট নির্মাণ করে থাকে। ১৯৮০ দশকে চিপস এবং টেকনোলজিস কোম্পানিটি কম্পিউটার বা পিসির চিপসেট তৈরীর অন্যতম পথিকৃৎ ছিল। তখন থেকেই কম্পিউটার সিস্টেম প্রস্তুতে প্রায়শই প্রচলিত চিপসেট ব্যবহৃত হয়, যদিও পিসির কার্যক্ষমতায় বিভিন্নতা পরিলক্ষিত হয়। যেমন এনসিআর ৫৩সি৯এক্স চিপসেটে এসসিএসআই ইন্টারফেস ব্যবহার করা হয় স্টোরেজ ডিভাইসের জন্য যা ইউনিক্স মেশিনে দেখা যায় যেমন এমআইপিএস ম্যাগনাম, গ্রথিত যন্ত্রাংশ এবং ব্যক্তিগত কম্পিউটার। ভেরি-লার্জ-স্কেল ইন্টিগ্রেশন বা ভিএলএসআই ইন্টেল চিপসেটের তালিকা এএমডি চিপসেটের তুলনা এটিআই চিপসেটের তুলনা এনভিডিয়া চিপসেটের তুলনা ভায়া চিপসেট সিলিকন ইন্টিগ্রেটেড সিস্টেম এসার ল্যাবোরেটোরিস ইনকর্পোরেটেড সাউথব্রিজ নর্থব্রিজ
২০১৬ দক্ষিণ এশীয় গেমসে নেপাল

২০১৬ দক্ষিণ এশীয় গেমসে নেপাল ৩৯৮ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে নেপাল ৩ স্বর্ণসহ মোট ৬০ টি পদক অর্জন করে। নেপাল ৩ টি স্বর্ণ ২৩ রৌপ্য ও ৩৪ টি ব্রোঞ্চ পদকসহ মোট ৬০ টি পদক অর্জন করে। "Results: Medal Tally"। South Asian Games। ২০ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৬।
২০১৬ দক্ষিণ এশীয় গেমসে ভুটান

২০১৬ দক্ষিণ এশীয় গেমসে ভুটান ৮৭ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে ভুটান ১ রৌপ্য সহ মোট ১৬ টি পদক অর্জন করে। ভুটান ১ রৌপ্য ও ১৫ টি ব্রোঞ্চ পদকসহ মোট ১৬ টি পদক অর্জন করে। "Results: Medal Tally"। South Asian Games। ২০ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৬।
মিলেনিয়াম পার্ক

মিলেনিয়াম পার্ক কলকাতায় গঙ্গা নদীর পূর্ব তীরে রেলওয়ে ক্লাবের বিপরীতে ও ফেয়ারলি ঘাট থেকে ২.৫ কিমি দূরে অবস্থিত একটি বিনোদন উদ্যান। এই পার্ক বা উদ্যানটি গড়ে উঠেছে। ২০০০ বছর অর্থাৎ খ্রিস্ট বছর গণনার হিসেবে দ্বিতীয় সহস্রাব্দকে ইতিহাসে স্মরণীয় করে রাখার জন্যেই তৎকালীন বামফ্রন্ট সরকার ও কলকাতা মেট্রোপলিটন ডেভেলপমেন্ট অথরিটির (কেএমডিএ) উদ্যোগে নতুন সহস্রাব্দের উপহার হিসাবে স্ট্র্যান্ড রোড ও হুগলি নদীর মাঝে এই 'মিলেনিয়াম পার্ক' তৈরি হয়। দ্বিতীয় সহস্রাব্দ অর্থাৎ ২০০০ খ্রিস্টাব্দ শুরু হওয়ার আগেই ১৯৯৯ খ্রিস্টাব্দের ২৬ ডিসেম্বর এটির উদ্বোধন হয়। বড়ো পার্ক তৈরি করার মতো জায়গা এখানে নেই। তবুও মানুষজনের চাহিদা মেনে অল্প পরিসরে হলেও, পার্কের উত্তর দিকে কলকাতা পোর্ট ট্রাস্টের অনুমতিতে তাদেরই জায়গায় বেশ কিছুটা সম্প্রসারণ করা হয়েছে। এই সম্প্রসারিত অংশে শিশুদের জন্যে বেশ কয়েকটা মজাদার 'রাইড' তৈরি করা হয়। যেখানে প্রত্যেক রবিবার এবং ছুটির দিনে অসংখ্য শিশু তাদের অভিভাবকদের সঙ্গে মজা নিতে আসে। দ্বিতীয় সহস্রাব্দের এই স্মরণীয় পার্কের মূল প্রবেশদ্বারটা তৈরি করে দিয়েছে স্বনামধন্য টাটা শিল্পগোষ্ঠী। তাই মিলেনিয়াম পার্কের তোরণকে মানুষ বলে 'টাটা গেট'। এই উদ্যানটি হল গঙ্গাতিরের সৌন্দর্য বর্ধন প্রকল্পের প্রথম পর্ব। উদ্যানটি সকাল ১১টা থেকে রাত ৮টা পর্যন্ত খোলা থাকে। বর্তমানে পশ্চিমবঙ্গ সরকার গঙ্গাতিরের সৌন্দর্য বাড়াবার জন্যে নানা প্রকল্প হাতে নিয়েছে। তার অঙ্গ হিসেবে এই পার্কেও সুদৃশ্য আলোর ব্যবস্থা করেছে। দিনে তো বটেই, এমনকি রাতেও মিলেনিয়াম পার্ক আলোকোজ্জ্বল দেখায়। কলকাতা আই গঙ্গা তীরের সৌন্দর্য্যবর্ধন
তাহির ইবনে হুসাইন

তাহির ইবনে হুসাইন (ফার্সি: طاهر بن حسین, আরবি: طاهر بن الحسين), জুল-ইয়ামিনাইন (আরবি: ذو اليمينين, "the ambidextrous"), এবং আল-আ'ওয়ার (আরবি: الأعور, "the one-eyed"), ছিলেন আব্বাসীয় খিলাফতের একজন ইরানি বংশোদ্ভূত সেনাপতি ও গভর্নর। চতুর্থ ফিতনার সময় তিনি খলিফা আল-মামুনের অধীনে কাজ করেছেন এবং আল-আমিনের বিরুদ্ধে সেনাবাহিনীকে নেতৃত্ব দিয়েছেন। এরপর তিনি কৃত্বিত্বের পুরস্কার হিসেবে খোরাসানের গভর্নর হন। এর ফলে তাহিরি রাজবংশের সূচনা হয়। Bosworth, C.E. (১৯৭৫)। "The Ṭāhirids and Ṣaffārids"। Frye, R.N.। The Cambridge History of Iran, Volume 4: From the Arab Invasion to the Saljuqs। Cambridge: Cambridge University Press। পৃষ্ঠা 90–135। আইএসবিএন 0-521-20093-8।  Kennedy, Hugh N. (২০০৪)। The Prophet and the Age of the Caliphates: The Islamic Near East from the 6th to the 11th Century (Second সংস্করণ)। Harlow, UK: Pearson Education Ltd.। আইএসবিএন 0-582-40525-4।  Daniel, Elton L. (১৯৭৯)। The Political and Social History of Khurasan under Abbasid Rule, 747–820। Minneapolis & Chicago: Bibliotheca Islamica, Inc.। আইএসবিএন 0-88297-025-9।  El-Hibri, Tayeb (২০১১)। "The empire in Iraq, 763–861"। Robinson, Chase F.। The New Cambridge History of Islam, Vol. 1: The Formation of the Islamic World, Sixth to Eleventh Centuries। Cambridge and New York: Cambridge University Press। পৃষ্ঠা 269–304। আইএসবিএন 978-0-521-83823-8।
১৯৭৮ মহিলা ক্রিকেট বিশ্বকাপ

১৯৮৭ মহিলা ক্রিকেট বিশ্বকাপ একটি মহিলাদের আন্তর্জাতিক ক্রিকেট প্রতিযোগিতা যা ১৯৮৭ সালের ১-১৩ জানুয়ারি ভারতে অনুষ্ঠিত হয়েছিল। এটি ছিল মহিলা ক্রিকেট বিশ্বকাপের ২য় আসর এবং ভারতে আয়োজিত প্রথম টুর্নামেন্ট। ১৯৭৩ ইংল্যান্ড বিশ্বকাপের দীর্ঘ চার বছর পর এটি অনুষ্ঠিত হয়। জামশেদপুর কলকাতা পাটনা হায়দ্রবাদ নোট: রান রেটকে টাইব্রেকার হিসেবে ধরা হবে যদি দুটো দল একই পয়েন্ট এ শেষ করে (বর্তমানে নেট রান রেট ব্যবহৃত হয়)। অস্ট্রেলিয়া টসে জয়ী হয় এবং ব্যাট করার সিদ্ধান্ত নেয়। ইংল্যান্ড টসে জয়ী হয় এবং বল করার সিদ্ধান্ত নেয়। ভারত টসে জয়ী হয় এবং ব্যাট করার সিদ্ধান্ত নেয়। ইংল্যান্ড টসে জয়ী হয় এবং বল করার সিদ্ধান্ত নেয়। ভারত টসে জয়ী হয় এবং বল করার সিদ্ধান্ত নেয়। Both Australia and England went into the last match of the tournament undefeated, which meant it functioned as a de facto final, akin to the Uruguay v Brazil match at the 1950 Football World Cup. England's Megan Lear later recounted that the "most memorable part of [the] tournament was playing in front of crowds of 40,000 plus". অস্ট্রেলিয়া টসে জয়ী হয় এবং বল করার সিদ্ধান্ত নেয়। The top five runscorers are included in this table, ranked by runs scored and then by batting average. Source: CricketArchive The top five wickettakers are listed in this table, ranked by wickets taken and then by bowling average. Source: CricketArchive[স্থায়ীভাবে অকার্যকর সংযোগ] Shell Bicentennial Women's World Cup 1988/89 table – CricketArchive. Retrieved 29 August 2015. (5 March 2009). "'Our laundry laid out to dry on the rocks'" – ESPNcricinfo. Retrieved 30 August 2015.
বোরিবালি

বোরিবালি বা বোরিবলী হল মহারাষ্ট্রের মুম্বাই মহনগরের একটি গুরুত্বপূর্ণ অঞ্চল যা মুম্বাই-এর উত্তরাংশে অবস্থিত। বোরিবালি, ছত্রপতি শিবাজী আন্তর্জাতিক বিমানবন্দর থেকে ১৮ কিলোমিটার (১১ মা) দূরত্বে ও ছত্রপতি শিবাজী টার্মিনাস থেকে ৪৩.৫ কিলোমিটার (২৭.০ মা) দূরত্বে অবস্থিত। ২০১১ এর জনগণনা অনুসারে বোরিবালির জনসংখ্যা প্রায় ১ মিলিয়ন। সঞ্জয় গান্ধী জাতীয় উদ্যান কাহ্নরি গুহা ইসসল ওয়ার্ল্ড উপনগরের পশ্চিমাংশ উপনগরের পূর্বাংশ "সংরক্ষণাগারভুক্ত অনুলিপি"। ২৫ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৬।  ভাঈন্দর
ব্লেন্ডার (সফটওয়্যার)

ব্লেন্ডার হল ত্রিমাত্রিক কম্পিউটার গ্রাফিক্স তৈরির জন্য একটি ফ্রি ও মুক্ত-সোর্স সফটওয়্যার টুলকিট, যা থ্রিডি অ্যানিমেশন, ভিজুয়াল ইফেক্টস, চিত্রশিল্প, থ্রিডি প্রিন্টযোগ্য মডেল, ইন্টারঅ্যাক্টিভ থ্রিডি প্রদর্শনী, ভিডিও গেম গ্রাফিক্স ইত্যাদি কাজ সমর্থন করে। ব্লেন্ডারের বৈশিষ্ট্যাবলীর মধ্যে রয়েছে থ্রিডি মডেলিং, ইউভি ম্যাপিং, টেক্সচার প্রয়োগ, র‌্যাস্টার গ্রাফিক্স সম্পাদনা, স্কেলেটাল অ্যানিমেশন, তরল ও ধোঁয়া সিমুলেশন, পার্টিকেল কণা সিমুলেশন, কোমল বস্তু সিমুলেশন, ডিজিটাল ভাস্কর্য নির্মিতি, সমন্বিত চলন, রেন্ডারিং, মোশন গ্রাফিক্স, ভিডিও সম্পাদনা এবং কম্পোজিটিং, ইত্যাদি। অতীতে সফটওয়্যারটিতে একটি গেম ইঞ্জিন (Blender Game Engine) অন্তর্ভুক্ত ছিল, তবে ২০১৯ এর জুলাইয়ে ২.৮০ সংস্করণে তা বাদ দিয়ে দেয়া হয়েছে। "Blender's 25th birthday!"। blender.org। জানুয়ারি ২, ২০১৯। সংগ্রহের তারিখ জানুয়ারি ৭, ২০১৯।  "Blender 4.2 LTS Release Notes"। ১৬ জুলাই ২০২৪। সংগ্রহের তারিখ ১৭ জুলাই ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "FreshPorts -- graphics/blender: 3D modeling/rendering/animation/gaming package"। www.freshports.org।  "OpenPorts.se | The OpenBSD package collection"। openports.se। ২৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৯।  "pkgsrc.se | The NetBSD package collection"। pkgsrc.se।  "The dedicated application build system for DragonFly BSD: DragonFlyBSD/DPorts"। জুলাই ২৩, ২০১৯ – GitHub-এর মাধ্যমে।  "Software ports for the Haiku operating system. Contribute to haikuports/haikuports development by creating an account on GitHub"। জুলাই ২৭, ২০১৯ – GitHub-এর মাধ্যমে।  "License - blender.org"। সংগ্রহের তারিখ মে ১৭, ২০১৪।  "rB159806140fd3"। developer.blender.org। সংগ্রহের তারিখ ২০১৯-০২-২৮।
ইন্কস্কেপ

ইন্কস্কেপ বা ইঙ্কস্কেপ বা ইনকস্কেপ হল ভেক্টর গ্রাফিক্স সম্পাদনার জন্য জনপ্রিয় একটি মুক্ত ও উন্মুক্ত উৎসের সফটওয়্যার। এর দ্বারা ভেক্টর গ্রাফিক্স যেমন চিত্রাবলী, ডায়াগ্রাম, রেখাচিত্র, চার্ট, লোগোসহ জটিল অঙ্কনের কাজ তৈরি বা সম্পাদনা করা যায়। ইন্কস্কেপের প্রাথমিক ভেক্টর গ্রাফিক্স বিন্যাস হল স্কেলেবেল ভেক্টর গ্রাফিক্স এসভিজি সংস্করণ ১.১। ইন্কস্কেপ দিয়ে বিভিন্ন বিন্যাসে আমদানি-রপ্তানি করা যেতে পারে, যদিও এর সম্পাদনার কর্মপ্রবাহ অবশ্যই এসভিজি ফরম্যাটে করতে হবে। ইন্কস্কেপ সাধারণত নিন্ম ফাইল ফরম্যাটগুলো আমদানি করতে পারে এসভিজি / এসভিজিজেড পোর্টেবল ডকুমেন্ট ফরম্যাট (PDF) এডোবি ইলাস্ট্রেটর ফরম্যাট জেপিইজি, পিএনজি ও জিআইএফ এবং অন্যান্য রাস্টার চিত্র ফরম্যাটসমূহ কোরেল ড্র ফরম্যাট ভিসিও (VSD) ফরম্যাট ইন্কস্কেপ নিম্ন এক্সটেনশন যুক্ত ফাইল ফরম্যাট আমদানি করতে পারে ঘোস্টস্ক্রিপ্ট ব্যবহার করে পোস্টস্ক্রিপ্ট ঘোস্টস্ক্রিপ্ট ব্যবহার করে এনক্যাপসুলেটেড পোস্টস্ক্রিপ্ট দিয়া এক্সফিগ স্কেচ সিজিএম (ইউনিকনভার্টার ব্যবহার করে) এসকে১ (ইউনিকনভার্টার ব্যবহার করে) ইন্কস্কেপ নিম্ন ফরম্যাটে ফাইল রপ্তানি করতে পারে পিডিএফ পিএস ইপিএস ল্যাটেক্স পিওভিরে হিউলেট-প্যাকার্ড গ্রাফিক্স ভাষা (এইচপিজিএল) সিনফিগ অ্যানিমেশন স্টুডিও (এসআইএফ) এইচটিএমএল৫ ক্যানভাস ফ্ল্যাশ এক্সএমএল গ্রাফিক্স (এফএক্সজি) "List of language files at time of release of version 0.92.3 - gitlab.com repository"। Inkscape। ২০১৮-০৩-০৮। সংগ্রহের তারিখ ২০১৮-০৩-২৮।  COPYING in Inkscape source "Roadmap"। Inkscape Wiki। সংগ্রহের তারিখ ২০১১-০৪-২২।  "Inkscape Features"। Inkscape.org। সংগ্রহের তারিখ ১১ সেপ্টেম্বর ২০১৪।  "PDF Creation Software"। PDF Bible। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১১।  "What formats can Inkscape import/export?"। Inkscape Wiki। ২০১৯-০৩-১১ তারিখে মূল থেকে আর্কাইভ করা। সংগ্রহের তারিখ ২০১৫-০৮-১৬।  উইকিমিডিয়া কমন্সে ইন্কস্কেপ সংক্রান্ত মিডিয়া রয়েছে। দাপ্তরিক ওয়েবসাইট টেমপ্লেট:GNOME
কাদির আহমেদ

কাদির আহমেদ খান (উর্দু: قدیر احمد‎‎; জন্ম: ১৫ নভেম্বর, ১৯৮৫) অটকে জন্মগ্রহণকারী ও পাকিস্তানি বংশোদ্ভূত বিশিষ্ট প্রাক্তন আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ বোলিং করে থাকেন। ডানহাতি মিডিয়াম-ফাস্ট বোলিংয়ের পাশাপাশি ডানহাতে ব্যাটিংয়ে পারদর্শী কাদির আহমেদ। ১৮ নভেম্বর, ২০১৫ তারিখে দুবাইয়ে অনুষ্ঠিত বিশ্ব ক্রিকেট লীগ চ্যাম্পিয়নশীপের খেলায় হংকংয়ের বিপক্ষে একদিনের আন্তর্জাতিকে অভিষেক ঘটে তার। ২২ নভেম্বর, ২০১৫ তারিখে আবুধাবীতে ওমানের বিপক্ষে তার টুয়েন্টি২০ আন্তর্জাতিকে অভিষেক হয়। "ICC World Cricket League Championship, 14th Match: United Arab Emirates v Hong Kong at Dubai (CA), Nov 18, 2015"। ESPN Cricinfo। সংগ্রহের তারিখ ১৮ নভেম্বর ২০১৫।  "Oman tour of United Arab Emirates, Only T20I: United Arab Emirates v Oman at Abu Dhabi, Nov 22, 2015"। ESPN Cricinfo। সংগ্রহের তারিখ ২২ নভেম্বর ২০১৫।  মোহাম্মদ শাহজাদ ২০১৬ এশিয়া কাপ সংযুক্ত আরব আমিরাত জাতীয় ক্রিকেট দল ইএসপিএনক্রিকইনফোতে কাদির আহমেদ (ইংরেজি)
আদনান ইলিয়াস

আদনান দান্নি ইলিয়াস (জন্ম: ৩০ ডিসেম্বর, ১৯৮৪) পাঞ্জাবের জাফরওয়াল এলাকায় জন্মগ্রহণকারী ও পাকিস্তানি বংশোদ্ভূত ওমানী ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখছেন। পাশাপাশি ডানহাতে মিডিয়াম বোলিং করে থাকেন তিনি। পূর্বে অনূর্ধ্ব-১৭ দলের পক্ষে খেলেছেন আদনান ইলিয়াস। যুবদের আন্তর্জাতিক ক্রিকেটে মালয়েশিয়া অনূর্ধ্ব-১৭ ও হংকং অনূর্ধ্ব-১৯ দলের বিপক্ষে যথাক্রমে অপরাজিত ১৯৯* ও অপরাজিত ১৬৮* রান তুলেছিলেন। ২০০৫ সালে ওমান দল আইসিসি ট্রফি প্রতিযোগিতায় খেলার সুযোগ পায়। তিনিও দলের অন্যতম সদস্য মনোনীত হন। বেলফাস্টে ডেনমার্কের বিপক্ষে প্রস্তুতিমূলক খেলায় শতরান করেন তিনি ও দল জয়লাভ করে। মূল প্রতিযোগিতায় ছয় খেলায় উদ্বোধনী ব্যাটসম্যান হিসেবে নেমে মাত্র ৪৯ রান তোলেন। কিন্তু ব্যাটিং অর্ডারে পরিবর্তন ঘটিয়ে তিন নম্বরে মাঠে নামলে কানাডার বিপক্ষে ৩১ করেছিলেন। ২০০৬ সালের এসিসি ট্রফি প্রতিযোগিতায় গ্রুপ পর্বের শেষ খেলায় বাহরাইনের বিপক্ষে হেরে বিদায় নেয়। খেলায় তিনি ১৮ রান তোলেন। ২১ নভেম্বর, ২০১৫ তারিখে হংকংয়ের বিপক্ষে টুয়েন্টি২০ আন্তর্জাতিকে তার অভিষেক ঘটে। "Hong Kong tour of United Arab Emirates, 1st T20I: Hong Kong v Oman at Abu Dhabi, Nov 21, 2015"। ESPN Cricinfo। সংগ্রহের তারিখ ২১ নভেম্বর ২০১৫।  যতীন্দার সিং ওমান জাতীয় ক্রিকেট দল ২০১৬ এশিয়া কাপ বাছাইপর্ব Adnan Ilyas at Cricinfo
ইছামতি নদী (পাবনা)

ইছামতি নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৯। ইছামতি নদীটি পাবনা জেলার পাবনা সদর উপজেলার ভাড়ারা ইউনিয়নে প্রবহমান পদ্মা নদী হতে উৎপত্তি লাভ করেছে। অতঃপর এই নদীর জলধারা একই জেলার বেড়া উপজেলার পৌরসভা এলাকা পর্যন্ত প্রবাহিত হয়ে হুরাসাগর নদীতে নিপতিত হয়েছে। আত্রাই নদী (পাবনা) হচ্ছে এর একমাত্র শাখানদী। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে পাম্প দিয়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। নদীটির কোথাও ভাঙনপ্রবণতা পরিলক্ষিত হয় না। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪১। মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৯৩। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
এম. চিন্নাস্বামী স্টেডিয়াম

এম. চিন্নাস্বামী স্টেডিয়াম (কন্নড়: ಎಂ ಚಿನ್ನಸ್ವಾಮಿ ಕ್ರೀಡಾಂಗಣ) কর্ণাটকের বেঙ্গালুরুতে অবস্থিত ভারতের অন্যতম আন্তর্জাতিক ক্রিকেট স্টেডিয়াম। পূর্বে কর্ণাটক স্টেট ক্রিকেট অ্যাসোসিয়েশন (কেএসসিএ) নামে এটি পরিচিত ছিল। পরবর্তীতে কেএসসিএতে চার দশকেরও অধিক সময়ে জড়িত ও ১৯৭৭ থেকে ১৯৮০ মেয়াদে বিসিসিআইয়ের সভাপতি এম. চিন্নাস্বামীর প্রতি শ্রদ্ধা প্রদর্শনপূর্বক বর্তমান নামে পরিচিতি ঘটানো হয়েছে। স্টেডিয়ামের দর্শক ধারণ সক্ষমতা ৩৬,০০০। টেস্ট, ওডিআই, প্রথম-শ্রেণীর ক্রিকেটসহ সঙ্গীত ও সাংস্কৃতিক অনুষ্ঠান নিয়মিতভাবে এখানে অনুষ্ঠিত হয়। কর্ণাটক ক্রিকেট দল ও ইন্ডিয়ান প্রিমিয়ার লিগের রয়্যাল চ্যালেঞ্জার্স ব্যাঙ্গালোর দলের প্রধান অনুশীলনী মাঠ হিসেবে এটি ব্যবহৃত হয়। কর্ণাটক সরকারের অর্থায়ণে ১৯৬৯ সালে এর ভিত্তিপ্রস্তর স্থাপন করা হয়। ১৯৭০ সালে এর নির্মাণকার্য শুরু হয়। ১৯৭২-৭৩ মৌসুমে প্রথমবারের মতো প্রথম-শ্রেণীর ক্রিকেট খেলার আয়োজন করা হয়েছিল। ১৯৭৪-৭৫ মৌসুমে ভারত সফরে ওয়েস্ট ইন্ডিজ দলের মধ্যকার খেলায় এটি টেস্ট মর্যাদার অধিকারী হয়। ২২-২৯ নভেম্বর, ১৯৭৪ তারিখে অনুষ্ঠিত টেস্টে ক্লাইভ লয়েডের নেতৃত্বাধীন ওয়েস্ট ইন্ডিজের বিখ্যাত ব্যাটিং প্রতিভা ভিভ রিচার্ডস ও গর্ডন গ্রীনিজের অভিষেক হয়েছিল। দলটি পতৌদি'র ভারত দলকে ২৫৬ রানের ব্যবধানে পরাজিত করে। ১৯৭৬-৭৭ মৌসুমে টনি গ্রেগের ইংরেজ দলের বিপক্ষে ভারত এ মাঠে প্রথম জয়ী হয়। ৬ সেপ্টেম্বর, ১৯৮২ তারিখে মাঠে অনুষ্ঠিত প্রথম ওডিআইয়ে শ্রীলঙ্কা দল ৬ উইকেটে হারে। এই মাঠে ২০০৮ সালে ইংলিশ ক্রিকেট দলের সফরে চতুর্থ একদিবসীয়র মাধ্যমে ভারত তাদের ৭০০তম ম্যাচটি খেলে। ঘরোয়া দলীপ ট্রফির ২৫ তম আসরে এই মাঠে প্রথমবারের মতো আয়োজিত হয়। কৃষ্ণমাচারী শ্রীকান্ত - রজার বিন্নির দক্ষিণাচলকে হারিয়ে রবি শাস্রী - সুনীল গাভাস্কার - দিলীপ বেঙ্গসরকার এর পশ্চিমাঞ্চল ম্যাচটি জিতে যায়। বিশ্বকাপে গ্রুপ পর্বের একটি ম্যাচ ই এ মাঠে অনুষ্ঠিত হয়। সেটা ভারত বনাম নিউজিলান্ডের ম্যাচ। বিশ্বকাপে কোয়ার্টার ফাইনালের একটি ম্যাচ-ই একমাত্র মাঠে অনুষ্ঠিত হয়। সেটা ভারত বনাম পাকিস্তানের ম্যাচ। ১৯৯৬ সালের উইলস বিশ্বকাপ উপলক্ষে স্টেডিয়ামে প্রথম ফ্লাডলাইট প্রতিস্থাপন করা হয়। ৯ মার্চ, ১৯৯৬ তারিখে ফ্লাডলাইটের আলোয় কোয়ার্টার-ফাইনালে চীর-প্রতিদ্বন্দ্বী ভারত-পাকিস্তানের মধ্যে অনুষ্ঠিত হয়। এতে ভারত নাটকীয়ভাবে ৩৮ রানে জয়ী হয়। বিশ্বকাপের মোট ৫টি গ্রুপ ম্যাচ এই মাঠে অনুষ্ঠিত হয়। তার মধ্যে ভারত বনাম ইংল্যান্ডের ম্যাচ গুরুত্বপূর্ণ । ম্যাচটি টাই হয়ে যায়। এই মাঠে ক্রিস গেইল রয়্যাল চ্যালেঞ্জার্স বেঙ্গালুরুর হয়ে পুনে ওয়ারিয়র্সের বিপক্ষে টি-টুয়েন্টি এবং ক্রিকেটের যে-কোন ফরম্যাটের ইতিহাসে দ্রুততম সেঞ্চুরি। ম্যাচে তিনি অপরাজিত ১৭৫* (৬৬ বল) রান করেন। টুর্নামেন্টের ফাইনাল ম্যাচটি এই মাঠে অনুষ্ঠিত হয়। ভালো ব্যাটিং পিচে এই খেলায় কলকাতা যেতে ও দ্বিতীয়বারের মতো আইপিএল শিরোপা পায়। টুর্নামেন্টের মোট ৩টি গ্রুপ ম্যাচ এই মাঠে অনুষ্ঠিত হয়। তার মধ্যে বাংলাদেশ - অস্ট্রেলিয়া এবং ভারত-বাংলাদেশ ম্যাচ গুরুত্বপূর্ণ । দুটো ম্যাচ ই অত্যন্ত উত্তেজনাপূর্ণ হয়। টুর্নামেন্টের ফাইনাল ম্যাচটি এই মাঠে অনুষ্ঠিত হয়। ভালো ব্যাটিং পিচে এই খেলায় হায়দরাবাদ জয় লাভ করে ও প্রথমবারের মতো আইপিএল শিরোপা পায়। এখনো অব্দি ১টি অএশীয় দেশ ভারতের বিরুদ্ধে এই মাঠে খেলেছে (ইংল্যান্ড) । তারা জয় পায়নি। উইকিমিডিয়া কমন্সে এম. চিন্নাস্বামী স্টেডিয়াম সংক্রান্ত মিডিয়া রয়েছে। Chinnaswamy Stadium Layout + IPL 2010 Updates M Chinnaswamy Stadium Notable Events Details on Cricinfo
কি করে তোকে বলবো

কি করে তোকে বলবো ভারতীয় বাংলা চলচ্চিত্র। এই ছবিটি পরিচালনা করেছেন রবি কিনাগী। এতে অভিনয় করেছেন অঙ্কুশ হাজরা মিমি চক্রবর্তী প্রমুখ। চলচ্চিত্রটি কন্নড় ভাষার সিনেমা মিলানা এর পুনঃনির্মাণ। এখানে আকাশ (অঙ্কুশ) প্রিয়া নামের এক মেয়েকে ভালবাসত। কিন্তু মেয়েটি পরে কোনো এক কারণে পুলিশের কাছে আকাশের বিরুদ্ধে কমপ্লেন করে।। কিন্তু আকাশ মেয়েটিকে ছাড়তে পারেনি। সম্পর্ক শেষ হয়ে গিয়েছিল। আকাশের মা বাবা চেয়েছিল আকাশের বিয়ে দিতে।কিন্তু আকাশ রাজি ছিল না। অঙ্কুশ হাজরা - আকাশ মিমি চক্রবর্তী - অঞ্জলি অলিভিয়া সরকার - রুপা ইন্টারনেট মুভি ডেটাবেজে কি করে তোকে বলবো (ইংরেজি) "মুক্তি পেল অঙ্কুশের "কি করে তোকে বলবো"। ১৫ মে ২০১৭ তারিখে মূল থেকে আর্কাইভ করা। সংগ্রহের তারিখ ২৮ জানুয়ারী ২০১৬।
ইছামতি নদী (বগুড়া)

ইছামতি নদী বাংলাদেশের উত্তর-পশ্চিমাঞ্চলের বগুড়া জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০। ইছামতি নদীটি বগুড়া জেলার বগুড়া সদর উপজেলার লাহিড়ীপাড়া ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা পীরগাছা হয়ে একই জেলার গাবতলী উপজেলার বালিয়াদিঘী ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। ভাঙনের কারণে নদী যেমন প্রশস্ত হচ্ছে, তেমনি পলির প্রভাবে নদীর তলদেশ ভরাট হয়ে যাচ্ছে। শুধু বর্ষা মৌসুমে এ নদীতে সীমিত পরিসরে নৌযান চলাচল করে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৯৩-৯৪। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
ইছামতি নদী (বগুড়া-সিরাজগঞ্জ)

ইছামতি নদী বাংলাদেশের উত্তর-পশ্চিমাঞ্চলের বগুড়া ও সিরাজগঞ্জ জেলার একটি নদী। নদীটির দৈর্ঘ্য ৭৪ কিলোমিটার, গড় প্রস্থ ৬৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১১। ইছামতি নদীটি বগুড়া জেলার সারিয়াকান্দি উপজেলার ভেলাবাড়ি ইউনিয়নে প্রবহমান বাঙালি নদী হতে উৎপত্তি লাভ করেছে। অতঃপর এই নদীর জলধারা সিরাজগঞ্জ জেলার রায়গঞ্জ উপজেলার নলকা ইউনিয়ন পর্যন্ত প্রবাহিত হয়ে বাঙালি নদীতেই নিপতিত হয়েছে। এই নদীটি বাঙালি নদীর প্রায় সমান্তরালে উত্তর-দক্ষিণ দিকে প্রবাহিত হয়েছে। উৎসস্থান পলি পড়ে ভরাট হয়ে যাওয়ায় শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৯৪। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
ইছামতি নদী (মুন্সীগঞ্জ)

ইছামতি নদী বাংলাদেশের উত্তর-কেন্দ্রীয় অঞ্চলের ঢাকা ও মুন্সীগঞ্জ জেলার মাঝ দিয়ে প্রবাহিত একটি নদী। নদীটির দৈর্ঘ্য ১০০ কিলোমিটার। ইছামতি নদীর গড় প্রস্থ ১৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" নদীটিকে ইছামতি নদী (সিরাজদিখান) হিসেবে উল্লেখ করেছে এবং নদীটির প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৫। ইছামতি নদীটি মানিকগঞ্জ জেলার মানিকগঞ্জ সদর উপজেলার হাটিপাড়া ইউনিয়ন হতে উৎপত্তি লাভ করেছে। অতঃপর এই নদীর জলধারা নারায়ণগঞ্জ জেলার নারায়ণগঞ্জ সদর জেলার বক্তাবলী ইউনিয়নে দুটি ধারায় বিভক্ত হয়ে আলীরটেক ইউনিয়ন পর্যন্ত প্রবাহিত হয়ে ধলেশ্বরী নদীতে নিপতিত হয়েছে। বারোমাসি প্রকৃতির এই নদীতে সারাবছর পানিপ্রবাহ থাকে। নদীটি জোয়ারভাটা প্রভাবিত। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪১। মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৩৮। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) উইকিমিডিয়া কমন্সে ইছামতি নদী (মুন্সীগঞ্জ) সংক্রান্ত মিডিয়া রয়েছে।
ইছামতি নদী (রাঙ্গামাটি)

ইছামতি নদী বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০১। ইছামতি নদীটি রাঙ্গামাটি জেলার কাউখালী উপজেলার ঘাগড়া ইউনিয়নের পাহাড়ি এলাকা হতে উৎপত্তি লাভ করেছে। অতঃপর এই নদীর জলধারা চট্টগ্রাম জেলার রাঙ্গুনিয়া উপজেলার মরিয়মনগর ইউনিয়ন পর্যন্ত প্রবাহিত হয়ে কর্ণফুলী নদীতে নিপতিত হয়েছে। রাজানগর, পারুয়া, হোসনাবাদ, রাঙ্গুনিয়া ইউনিয়ন দিয়ে প্রবাহকালে বেশ কয়েকটি ছোট খাল ও ছড়া এই নদীর সঙ্গে মিলিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। "পূর্ব-পাহাড়ি অঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ২৮১-২৮২। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)